Савёлова Светлана Ивановна

Светла́на Ива́новна Савёлова (7.1.1942, Симферополь, Крым АССР, РСФСР, ССРП — 30.1.1999, Мускав, РФ) — совет кино/театр актриси.

 Биографи 
1960 çулта Ялтăра «Прощайте, голуби» фильма çапса илнĕ пулнă. Фильм режиссёрĕ — Яков Сегель  ниепле те тĕп рольне валли актриса тупайман. Унсăрах ĕçлеме тытăннă та Сегель Севастополь хулана натура шырама тухса кайнă. Режиссёрăн пуç ыратма тытăннă та вăл аптекăна кĕнĕ. Лавкара пĕр çулталăк каярах шкултан вĕренсе тухнă çамрăк Светлан ĕçленĕ. Актриса хăтланăвен пулман пулин те, çавах  режиссёр хĕре роле кĕртет. Çапла ĕнтĕ, Савёлова кинематографа лекет те паллăха тухать. Унпа пĕрле çамрăк актёр Алексей Локтев те фильмра роль тупать.

Кинора ăнăçлă çапăннă хыççăн Савёлова (унчен медицина институтне кĕме ĕмĕтленнĕскер) Щукин театр училищине вĕренме кĕрет. 1965 çулта ăна Е. Б. Вахтангов ячĕллĕ театр труппине йышăнаççĕ. 1966 çултанпа «Ленком» театрĕнче хĕсметре тăнă. 1960-мĕш çулсен иккĕмĕш пайĕнче хавшакрах фильмсенче, çав шутра Максим Горькин «По Руси» киноповеçĕңче (1968), унта каллех Алексей Локтевпе пĕрле, ĕçленĕ. Светланăн экранри чи паллă ролĕ — Евгений Карелов режиссёр ӳнерленĕ «Семь стариков и одна девушка» (1968) популярлă камитĕнче «пуçлакан тренер» Лена Величко — актрисăн кинори юлашки ĕçĕ пулать.

Светлана Ивановна Савёлова хăвăрттăн 1999 çулхи кăрлачăн 30-мĕшĕнче, алкогольпе интоксикациленнине пулса вилсе кайнă. Вилене Николай Архангел çăвинче (колумбарий № 9, 6-мĕш секци, ниша 303) пытарнă. 

 Пайăр пурнăçĕ 
Светлана Савёлова институтра вĕреннĕ чухнех пĕр курсра вĕреннĕ Геннадий Байсака качча тухнă, анчах та тепĕртакран уйрăлнă. Каярах хĕрĕн Александр Збруевпа, Николай Караченцовпа, Сергей Миловановпа романсем пулнă.

 Фильмографи 
 1960, Прощайте, голуби, Таня Булатова, медсестра
 1963, Итле-хе!.., Марийка
 1964, Зелёный огонёк, Ира Савёлова, мусăк училищинче вĕренсе тухнăскер
 1964, Повесть о молодых супругах (телеспектакль) Маруся Орлова, çамрăк арăм
 1966, Юлашки жулик, Катя
 1967, Хĕвелпе çумăр кунĕ, Света, Алёша йăмăкĕ
 1968, Руç тăрăх, Таня
 1968, Çичĕ мучипе хĕр, Лена Величко, çамрăк тренер
 1988, |Кăвак тăхăннă виçĕ хĕр, Татьяна

 Литература 


 Каçăсем 






Категори:Кăрлачăн 7-мĕшĕнче çуралнисем
Категори:1942 çулта çуралнисем
Категори:1999 çулта вилнисем30 января]]
Категори:Кăрлачăн 30-мĕшĕнче вилнисем
Категори:Борис Щукин ячĕллĕ театр институтĕнче вĕренсе тухнисем
Категори:Николай Архангел çăвинче пытарнисем